**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ร่างกฎกระทรวงกำหนดหลักเกณฑ์ วิธีการ และเงื่อนไขการให้เช่า ให้เช่าซื้อที่ดินและทรัพย์สินของกรมชลประทานเพื่อใช้ในการทำเกษตรกรรม พ.ศ. ....  **สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงกำหนดหลักเกณฑ์ วิธีการ และเงื่อนไขการให้เช่า  ให้เช่าซื้อที่ดินและทรัพย์สินของกรมชลประทานเพื่อใช้ในการทำเกษตรกรรม พ.ศ. .... เพื่อให้กรมชลประทานมีอำนาจ นำที่ดินมาดำเนินการให้เช่า ให้เช่าซื้อ หรือโอนไปยังเกษตรกรเพื่อใช้ในการทำเกษตรกรรมได้ตามหลักเกณฑ์ วิธีการ และเงื่อนไขที่กำหนดในกฎกระทรวง  โดยมีรายละเอียดสรุปได้ ดังนี้  1. กษ. เสนอว่า ร่างกฎกระทรวงดังกล่าว ตราขึ้นโดยอาศัยอำนาจตามความในมาตรา 5 และมาตรา 16  แห่งพระราชบัญญัติจัดรูปที่ดินเพื่อเกษตรกรรม พ.ศ. 2558 มีวัตถุประสงค์เพื่อให้กรมชลประทานมีอำนาจนำที่ดินหรือทรัพย์สินอื่นที่ได้มาโดยประการใดๆ ตามพระราชบัญญัติดังกล่าว หรือได้มาโดยการเวนคืนตามกฎหมายว่าด้วยการเวนคืนอสังหาริมทรัพย์มาดำเนินการให้เช่า ให้เช่าซื้อ หรือโอนไปยังเกษตรกรเพื่อใช้ในการทำเกษตรกรรม ซึ่งในคราวประชุมคณะอนุกรรมการพิจารณาปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรม พ.ศ. 2558  ครั้งที่ 8/2559 เมื่อวันที่ 12 พ.ค. 2559 ได้มีมติเห็นชอบด้วย  2. กำหนดหลักเกณฑ์ วิธีการ และเงื่อนไขการให้เช่า ให้เช่าซื้อที่ดินและทรัพย์สินของกรมชลประทานเพื่อใช้ในการทำเกษตรกรรม ดังนี้  2.1 ให้คณะกรรมการจัดรูปที่ดินจังหวัดพิจารณาว่าที่ดินในเขตโครงการจัดรูปที่ดินที่มีที่ดินหรือทรัพย์สิน ที่ได้มาตามพระราชบัญญัติจัดรูปที่ดินเพื่อเกษตรกรรม พ.ศ. 2558 แปลงใดสมควรจัดให้เช่าหรือให้เช่าซื้อเพื่อใช้ในการทำเกษตรกรรม โดยประกาศไว้ ณ ศาลากลางจังหวัด ที่ว่าการอำเภอ ที่ทำการองค์กรปกครองส่วนท้องถิ่นในท้องที่ซึ่งที่ดินนั้นตั้งอยู่ หรือสถานที่อื่นที่สำนักงานจัดรูปที่ดินจังหวัดเห็นสมควร เพื่อให้ประชาชนยื่นคำขอต่อสำนักงานจัดรูปที่ดินจังหวัดภายใน 30 วัน  2.2 ให้คณะกรรมการจัดรูปที่ดินจังหวัดเป็นผู้พิจารณากำหนดอัตราค่าเช่าหรือเช่าซื้อ  2.3 ผู้มีสิทธิยื่นคำขอ ต้องมีสัญชาติไทยและเป็นเกษตรกรที่มีรายได้น้อยไม่สูงกว่าอัตรารายได้และสิทธิประโยชน์อื่นที่สามารถคำนวณเป็นเงินได้ตามที่คณะกรรมการจัดรูปที่ดินจังหวัดประกาศกำหนด  **มติ ครม. :** อนุมัติหลักการร่างกฎกระทรวงกำหนดหลักเกณฑ์ วิธีการ และเงื่อนไขการให้เช่า ให้เช่าซื้อที่ดินและทรัพย์สินของกรมชลประทานเพื่อใช้ในการทำเกษตรกรรม พ.ศ. .... ตามที่ กษ. เสนอ และให้ส่ง สคก. ตรวจพิจารณา โดยให้รับความเห็นของ สศช. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ :**  เพื่อให้เกิดความสอดคล้องกัน และควรพัฒนาโครงการจัดรูปที่ดินเป็นโครงการนำร่องสำหรับการปรับโครงสร้างภาคเกษตรกรรม  ไปสู่เกษตรกรรมที่มีการใช้น้ำอย่างมีประสิทธิภาพสูงขึ้น  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ตำบลโนนสะอาด อำเภอแวงใหญ่ จังหวัดขอนแก่น เป็นกรณีที่มีความจำเป็นโดยเร่งด่วน  **สารัตถะ :** กษ. เสนอ ครม. พิจารณาอนุมัติหลักการร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ตำบลโนนสะอาด อำเภอแวงใหญ่ จังหวัดขอนแก่น เป็นกรณีที่มีความจำเป็นโดยเร่งด่วน  ซึ่งมีสาระสำคัญเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์ ในการก่อสร้างทำนบดินและอาคารประกอบอื่นตามโครงการพัฒนากุดจับ – กุดหมากเห็บ ในท้องที่ตำบลโนนสะอาด อำเภอแวงใหญ่ จังหวัดขอนแก่น  โดยมีรายละเอียดสรุปได้ ดังนี้  1. กษ. เสนอว่า ได้มีพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลโนนสะอาด  อำเภอแวงใหญ่ จังหวัดขอนแก่น พ.ศ. 2558 ประกาศในราชกิจจานุเบกษา เล่ม 132 ตอนที่ 10 ก ลงวันที่ 13  ก.พ. 2558 โดยให้ใช้บังคับได้มีกำหนด 4 ปี ซึ่งเป็นการกำหนดเขตที่ดินในบริเวณที่ที่จะเวนคืนในการก่อสร้างทำนบดินและอาคารประกอบอื่นตามโครงการพัฒนากุดจับ – กุดหมากเห็บ ในท้องที่ตำบลโนนสะอาด อำเภอแวงใหญ่  จังหวัดขอนแก่น เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน  2. ปัจจุบันได้ก่อสร้างทำนบดินและอาคารประกอบอื่นตามโครงการพัฒนากุดจับ – กุดหมากเห็บดังกล่าวเสร็จแล้ว แต่ยังไม่สามารถเก็บกักน้ำได้ตามแผนงานที่กำหนดไว้ เนื่องจากมีเจ้าของที่ดินในบริเวณพื้นที่ที่จะต้องใช้ในการเก็บกักน้ำ จำนวน 27 แปลง รวมเนื้อที่ประมาณ 10 – 1 – 34 ไร่ ไม่สมัครใจเจรจาปรองดองทำความตกลงซื้อขายกับทางราชการโดยเห็นว่าราคาค่าทดแทนที่กำหนดให้เป็นราคาที่ต่ำ  3. กษ. ได้มีคำสั่ง ที่ 28/2559 ลงวันที่ 12 ม.ค. 2559 แต่งตั้งคณะกรรมการกำหนดราคาเบื้องต้นของอสังหาริมทรัพย์ที่จะต้องเวนคืนและจำนวนเงินค่าทดแทนเพื่อทำหน้าที่พิจารณากำหนดราคาค่าทดแทนเบื้องต้นให้กับเจ้าของที่ดินทั้ง 27 แปลงแล้ว โดยได้ขอกันงบประมาณในส่วนของค่าทดแทนที่ดินแปลงดังกล่าว ตลอดจนมีแผนการเบิกจ่ายให้แล้วเสร็จภายในปีงบประมาณ พ.ศ. 2559 แต่ไม่สามารถตกลงกันได้ในเรื่องจำนวนเงิน เจ้าของที่ดินดังกล่าวจึงไม่ยอมทำสัญญาซื้อขายอสังหาริมทรัพย์กับทางราชการ ทำให้ส่งผลกระทบต่อแผนงานที่กำหนดไว้อีกทั้งไม่สามารถ เก็บกักน้ำเพื่อการเกษตร การอุปโภคบริโภค ซึ่งหากการเวนคืนเนิ่นช้าไปจะเป็นปัญหาและอุปสรรคอย่างมากแก่การพัฒนาเศรษฐกิจและสังคม  4. กรมชลประทานจึงมีความจำเป็นต้องเร่งดำเนินการเก็บกักน้ำให้ได้โดยเร็ว เพื่อประโยชน์ของราษฎร โดยรวมสอดคล้องกับแผนการใช้จ่ายงบประมาณ อันจะส่งผลให้ราษฎรที่ได้รับประโยชน์จากระบบชลประทานมีฐานะความเป็นอยู่ที่ดีขึ้นอันเป็นการสนองนโยบายของรัฐบาล ดังนั้น เพื่อให้สามารถเข้าครอบครองและใช้อสังหาริมทรัพย์ เพื่อเก็บกักน้ำให้แล้วเสร็จโดยเร็ว ตลอดจนสามารถส่งน้ำช่วยเหลือราษฎรในพื้นที่ประสบปัญหาการขาดแคลนน้ำ เพื่อการเกษตร การอุปโภคบริโภคได้อย่างมีประสิทธิภาพ ซึ่งจะเป็นการยกฐานะความเป็นอยู่คุณภาพชีวิตของราษฎร ที่อยู่ในพื้นที่โครงการและบริเวณใกล้เคียงให้สูงขึ้น จึงมีความจำเป็นต้องดำเนินการโดยอาศัยอำนาจตามความในมาตรา 13 แห่งพระราชบัญญัติว่าด้วยการเวนคืนอสังหาริมทรัพย์ พ.ศ. 2530 ประกาศกำหนดให้เวนคืนอสังหาริมทรัพย์  ในท้องที่ตำบลโนนสะอาด อำเภอแวงใหญ่ จังหวัดขอนแก่น เป็นกรณีที่มีความจำเป็นโดนเร่งด่วน โดยจัดให้มีการจ่ายหรือวางเงินค่าทดแทนให้แก่เจ้าของหรือผู้ครอบครองอสังหาริมทรัพย์ที่ไม่ยอมรับราคาค่าทดแทนดังกล่าวต่อไป ทั้งนี้ เจ้าของหรือผู้ครอบครองอสังหาริมทรัพย์ยังคงมีสิทธิอุทธรณ์ในเรื่องของค่าทดแทนและฟ้องศาลตามที่กำหนดไว้ในมาตรา 25 และมาตรา 26 แห่งพระราชบัญญัติว่าด้วยการเวนคืนอสังหาริมทรัพย์ พ.ศ. 2530 ต่อไปได้  **มติ ครม. :** อนุมัติในหลักการร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ในท้องที่ ตำบลโนนสะอาด อำเภอแวงใหญ่ จังหวัดขอนแก่น เป็นกรณีที่มีความจำเป็นโดยเร่งด่วน ตามที่ กษ. เสนอ และ ให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ :**  เพื่อช่วยเหลือราษฎรในพื้นที่ประสบปัญหาการขาดแคลนน้ำเพื่อการเกษตร การอุปโภคบริโภคได้อย่างมีประสิทธิภาพ  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** รายงานสรุปการดำเนินการแก้ไขปัญหาวิกฤตภัยแล้งปี 2558/59  **สารัตถะ :** กษ. เสนอ ครม. รับทราบรายงานสรุปการดำเนินการแก้ไขปัญหาวิกฤตภัยแล้งปี 2558/59  โดยมีรายละเอียดสรุปได้ ดังนี้  1. ครม. ได้มีมติเกี่ยวกับโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 (รวม 8 มาตรการ) ดังนี้  1.1 ครม. มีมติเมื่อวันที่ 6 ต.ค. 2558 เห็นชอบโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 (จำนวน 8 มาตรการ) 4,071.3150 ล้านบาท  1.2 ครม. มีมติเมื่อวันที่ 24 พ.ย. 2558 อนุมัติงบประมาณ 971,979,936 บาท เพื่อเป็นค่าใช้จ่ายโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้งปี 2558/59 มาตรการที่ 1 การส่งเสริมความรู้และสนับสนุนปัจจัยการผลิตเพื่อลดรายจ่ายในครัวเรือน จำนวน 4 โครงการ สำหรับมาตรการที่ 2 ค่าใช้จ่ายโครงการช่วยเหลือสมาชิกสหกรณ์/กลุ่มเกษตรกรที่ได้รับผลกระทบจากภัยแล้งให้จ่ายชดเชยดอกเบี้ยเงินกู้แทนสมาชิกสหกรณ์ กลุ่มเกษตรกร สัญญากู้ระยะสั้นตั้งแต่วันที่ 1 ต.ค. 2557 ถึงวันที่ 30 เม.ย. 2559 ในอัตราร้อยละ 3 ต่อปี เป็นระยะเวลา 6 เดือน ภายในกรอบวงเงินไม่เกิน 206,233,000 บาท  1.3 ครม. มีมติเมื่อวันที่ 15 ธ.ค. 2558  - เห็นชอบแผนการปฏิบัติงานโครงการอบรมเพื่อเพิ่มผลิตภาพการผลิตของเกษตรกรที่ได้รับผลกระทบจากภัยแล้ง ปี 2558/59 และจากปัญหาราคาสินค้าเกษตร 1,064,574,000 บาท  - อนุมัติกรอบวงเงิน 167,566,685 บาท เพื่อเป็นค่าใช้จ่ายในการดำเนินโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้งปี 2558/59 กรณีการปลูกพืชใช้น้ำน้อย  1.4 ครม. มีมติเมื่อวันที่ 2 ก.พ. 2559 อนุมัติในหลักการโครงการตามแผนพัฒนาอาชีพเกษตรกรตาม ความต้องการของชุมชนเพื่อบรรเทาภัยแล้งปี 2558/59 ระยะที่ 2 ครั้งที่ 1 จำนวน 3,135 โครงการ วงเงิน 1,814,717,870 บาท  1.5 ครม. มีมติเมื่อวันที่ 23 ก.พ. 2559 อนุมัติงบประมาณ 2,967.41 ล้านบาท เพื่อดำเนินโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้ง ปี 2558/59 ระยะที่ 2 ครั้งที่ 2  2. ครม. ได้มีมติเกี่ยวกับมาตรการช่วยเหลือเกษตรกรที่ได้รับผลกระทบจากภัยแล้ง นอกเหนือจากโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 ดังนี้  2.1 ครม. มีมติเมื่อวันที่ 4 ส.ค. 2558 อนุมัติในหลักการแผนงาน/โครงการ การดำเนินมาตรการสำคัญเร่งด่วน เพื่อช่วยเหลือเกษตรกรและคนยากจนในการเสริมสร้างความเข้มแข็งอย่างยั่งยืน งบประมาณ 6,541,090,030 บาท ตามที่ มท. เสนอ  2.2 ครม. มีมติเมื่อวันที่ 18 ส.ค. 2558 อนุมัติในหลักการดำเนินการสนับสนุนการจัดหาเครื่องจักรกลการเกษตรให้แก่กลุ่มสหกรณ์/กลุ่มเกษตรกร จำนวน 21 จังหวัด งบประมาณ 940,601,550 บาท ตามที่ มท. เสนอ  2.3 ครม. มีมติเมื่อวันที่ 1 ก.ย. 2558 เห็นชอบตามที่ กค. เสนอ ดังนี้  - เห็นชอบมาตรการส่งเสริมความเป็นอยู่ระดับตำบล และอนุมัติงบประมาณในการดำเนินมาตรการ เป็นวงเงินรวมไม่เกิน 36,275 ล้านบาท  - เห็นชอบมาตรการส่งเสริมการลงทุนขนาดเล็กของรัฐบาลทั่วประเทศ และอนุมัติงบประมาณใน การดำเนินมาตรการเป็นวงเงินรวมไม่เกิน 40,000 ล้านบาท  2.4 ครม. มีมติเมื่อวันที่ 26 ม.ค. 2559 เห็นชอบในหลักการโครงการเพิ่มความเข้มแข็งของเศรษฐกิจ ฐานรากตามแนวประชารัฐ มีวัตถุประสงค์เพื่อใช้ในการลงทุนด้านโครงสร้างพื้นฐานในชุมชน และเพื่อดำเนินกิจกรรมอื่นๆ ที่ชุมชนเห็นว่าเป็นประโยชน์ โดยมีเป้าหมายสนับสนุนเงินทุนให้แก่กองทุนหมู่บ้านและชุมชนเมือง จำนวน 79,556 กองทุน กองทุนละไม่เกิน 500,000 บาท ภายในวงเงิน 35,000 ล้านบาท ตามที่ กค. เสนอ  2.5 ครม. มีมติเมื่อวันที่ 23 ก.พ. 2559 รับทราบและอนุมัติตามที่ กค. เสนอ ดังนี้  - รับทราบการดำเนินโครงการสินเชื่อของธนาคารเพื่อการเกษตรและสหกรณ์กรการเกษตรกร (ธ.ก.ส.) ได้แก่ โครงการสินเชื่อเพื่อเป็นค่าใช้จ่ายฉุกเฉินและจำเป็นของเกษตรกรที่ประสบภัยแล้งปี 2558/59 และโครงการสินเชื่อ 1 ตำบล 1 SME เกษตร เพื่อสร้างความยั่งยืนของภาคเกษตร  - อนุมัติงบประมาณภายในกรอบวงเงิน 525 ล้านบาท เพื่อชดเชยดอกเบี้ยในอัตราร้อยละ 3.5 ให้แก่ธ.ก.ส. ในการดำเนินโครงการชุมชนปรับเปลี่ยนการผลิตสู้วิกฤตภัยแล้ง  3. ครม. มีมติเมื่อวันที่ 1 มี.ค. 2559, 12 เม.ย. 2559 และ 3 พ.ค. 2559 รับทราบรายงานผลการดำเนินโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี 2558/59 รวม 3 ครั้ง  รายงานสรุปการดำเนินการแก้ไขปัญหาวิกฤตภัยแล้งปี ๒๕๕๘/๕๙ **สาระสำคัญ ดังนี้**  ๑. **ผลการดำเนินงาน**  รัฐบาลได้ดำเนินมาตรการ/โครงการที่สนับสนุนให้เกษตรกรและประชาชนสามารถลดรายจ่าย สร้างรายได้ และขยายโอกาสในการปรับตัวให้ผ่านพ้นวิกฤตภัยแล้ง ซึ่งผลลัพธ์ของการบริหารจัดการแก้ไขปัญหาภัยแล้ง ปี ๒๕๕๘/๕๙ โดยคณะกรรมการอำนวยการบูรณาการแก้ไขปัญหาวิกฤตภัยแล้งปี ๒๕๕๘/๕๙ จำนวน ๘ มาตรการ และบูรณาการหน่วยงานที่เกี่ยวข้อง อีก ๙ มาตรการ รวม ๑๗ มาตรการ เป็นเงิน ๒๐๔,๙๘๕.๔๐ ล้านบาท และมีการเบิกจ่ายแล้วทั้งสิ้น ๑๐๖,๗๐๐.๐๒ ล้านบาท แบ่งเป็น ๓ กลุ่ม ดังนี้  ๑.๑ กลุ่มลดรายจ่ายและเพิ่มคุณภาพชีวิต ๕ มาตรการ  ๑.๒ กลุ่มสร้างรายได้กระตุ้นเศรษฐกิจชุมชน ๕ มาตรการ  ๑.๓ กลุ่มขยายโอกาสเพื่อพัฒนาอาชีพ ๗ มาตรการ  ๒. **ผลสัมฤทธิ์การแก้ไขปัญหาวิกฤตภัยแล้งปี ๒๕๕๘/๕๙**  ๒.๑ การระบายน้ำเป็นไปตามแผนที่กำหนด (๑๘ ล้าน ลบ.ม./วัน) และมีปริมาณน้ำใช้การได้จนถึง สิ้นเดือนกรกฎาคม ๒๕๕๙  ๒.๒ พื้นที่ปลูกข้าวนาปรังในเขตชลประทานลุ่มเจ้าพระยา จำนวน ๒.๐๒ ล้านไร่ ได้รับความเสียหาย เพียง ๓,๘๖๘ ไร่  ๒.๓ การดำเนินการตามมาตรการทั้ง ๑๗ มาตรการ สามารถลดภาระค่าใช้จ่ายในครัวเรือน สร้างรายได้ และขยายโอกาสเพื่อพัฒนาอาชีพ ให้เกษตรกร จำนวน ๖.๙๗ ล้านคน คิดเป็นเงิน ๑๐๖,๒๐๘.๓๑ ล้านบาท  ๒.๔ การประกาศเขตการให้ความช่วยเหลือภัยพิบัติกรณีฉุกเฉิน (ภัยแล้ง) ลดลงจาก ๑๒,๔๕๔ หมู่บ้าน ในปี ๒๕๕๘ เหลือ ๙,๙๓๔ หมู่บ้าน ของหมู่บ้านทั้งประเทศ ลดลงร้อยละ ๒๐.๒๓ (ข้อมูล ณ วันที่ ๓๑ พ.ค.) และสามารถจ่ายเงินช่วยเหลือเกษตรกรตามระเบียบกระทรวงการคลังฯ พ.ศ. ๒๕๕๖ ได้รวดเร็วขึ้นกว่าทุกปีที่ผ่านมา โดยจ่ายเงินช่วยเหลือเกษตรกรแล้ว ๙๘ % ของเกษตรกรที่ได้รับความเสียหาย  ๒.๕ ระบบน้ำประปาทั้งจากการประปานครหลวงและการประปาส่วนภูมิภาคมีความมั่นคงด้านน้ำดิบ และไม่มีการหยุดจ่ายน้ำแก่ประชาชนตลอดช่วงภัยแล้งซึ่งมาจากสาเหตุการขาดน้ำดิบ  ๒.๖ เกษตรกรส่วนใหญ่รับรู้และมีความเข้าใจ ตระหนักถึงสถานการณ์น้ำและผลกระทบจากภัยแล้งตามที่รัฐบาลได้ประชาสัมพันธ์สร้างการรับรู้ ส่งผลให้พื้นที่ปลูกข้าวนาปรังลดลงจาก ๑๐.๐๓ ล้านไร่ในปี ๒๕๕๗/๕๘ เหลือ ๕.๗๙ ล้านไร่ ในปี ๒๕๕๘/๕๙  **๓. การประเมินความพึงพอใจ**  สศก. ได้ทำการประเมินผลโครงการบูรณาการมาตรการช่วยเหลือเกษตรกรที่ได้รับผลกระทบจากภัยแล้ง ปี ๒๕๕๘/๕๙ โดยสำรวจข้อมูลในช่วงวันที่ ๒๕ เม.ย.- ๑๕ พ.ค. ๕๙ ในพื้นที่ ๖๑ จังหวัด โดยการสุ่มสัมภาษณ์เจ้าหน้าที่ ผู้นำกลุ่ม และเกษตรกร รวม ๔,๐๘๕ ราย โดยเกษตรกรมีความพึงพอใจในระดับมาก-มากที่สุด ในมาตรการจ้างงาน มาตรการเสนอตามความต้องการของชุมชน และมาตรการการเสริมสร้างสุขภาพและความปลอดภัย และมาตรการอื่น เช่น การช่วยเหลือตามระเบียบ ของกระทรวงการคลัง การอบรมเพิ่มผลิตภาพการผลิต (อบรมช่วงภัยแล้ง)  **๔. ปัญหาอุปสรรค**  ๔.๑ การบริหารจัดการโครงการ (ระเบียบการเงินการคลัง การเสนอขอความต้องการของเกษตรกร ระยะเวลาการช่วยเหลือที่เหมาะสม การเข้าถึงสินเชื่อ/เงินทุน)  ๔.๒ ความเข้าใจความเสี่ยงของภัยแล้ง (การประเมินความเสี่ยงและแจ้งเตือน การสื่อสารความตระหนักของเกษตรกรและประชาชนในการร่วมมือ)  ๔.๓ การเผชิญเหตุ (ความพอเพียงของทรัพยากรเพื่อการเผชิญเหตุ)  ๔.๔ การฟื้นฟู (ระเบียบการชดเชยช่วยเหลือ ฯ)  **๕. ข้อเสนอแนะ**  ๕.๑ ทบทวน ปรับเพิ่ม ระเบียบที่สนับสนุนการป้องกันและเผชิญเหตุ  ๕.๒ พัฒนาความพร้อมของเกษตรกรในการเสนอความต้องการของชุมชน  ๕.๓ เตรียมแผนงานโครงการก่อนเกิดภัย  ๕.๔ รูปแบบของ Single command  ๕.๕ การเพิ่มช่องทางการสื่อสาร  ๕.๖ การสร้างองค์ความรู้ต่อชุมชน  **มติ ครม. :** ทราบตามที่ กษ. เสนอ | **หน่วยงานที่รับผิดชอบ** : กษ. (สผง.)  **ประโยชน์ที่ได้รับ :**  เพื่อการปรับตัวและบรรเทาความเดือดร้อนของเกษตรกรทางด้านเศรษฐกิจและสังคม  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** มาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคคล (ร่างพระราชกฤษฎีกาและร่างประกาศ รวม 4 ฉบับ)  **สารัตถะ :** กค. เสนอ ครม. พิจารณา ดังนี้  1. เห็นชอบมาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคคล  2. อนุมัติหลักการ  (2.1) ร่างพระราชกฤษฎีกาออกตามความในประมวลรัษฎากร ว่าด้วยการกำหนดค่าใช้จ่ายที่ยอมให้ หักจากเงินได้พึงประเมิน (ฉบับที่ ..) พ.ศ. .... ซึ่งมีสาระสำคัญเป็นการปรับปรุงอัตราค่าใช้จ่ายที่ให้หักเป็นการเหมาะ ในการคำนวณภาษีเงินได้บุคคลธรรมดา สำหรับเงินได้พึงประเมินตามมาตร 40 (7) และ (8) แห่งประมวลรัษฎากร  (2.2) ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....ซึ่งมีสาระสำคัญเป็นการยกเว้นภาษีเงินได้ ภาษีมูลค่าเพิ่มภาษีธุรกิจเฉพาะ และอากรแสตมป์ ให้แก่บุคคลธรรมดาสำหรับการโอนกรรมสิทธิ์ในอสังหาริมทรัพย์และทรัพย์สินใดๆ ให้แก่บริษัทหรือ ห้างหุ้นส่วนนิติบุคคลที่จดทะเบียนจัดดั้ง ตั้งแต่วันถัดจากวันที่คณะรัฐมนตรีมีมติให้ความเห็นชอบมาตรการเพื่อส่งเสริมให้บุคคลธรรมดาประกอบธุรกิจ ในรูปของนิติบุคคล ถึงวันที่ 31 ธ.ค. 2560 และยกเว้นภาษีเงินได้ให้บริษัทหรือห้างหุ้นส่วนนิติบุคคลที่มีทุนชำระแล้วในวันสุดท้ายของรอบระยะเวลาบัญชีไม่เกิน 5 ล้านบาท และมีรายได้จากการขายสินค้าและการให้บริการในรอบระยะเวลาบัญชีไม่เกิน 30 ล้านบาท ที่จดทะเบียนจัดตั้งขึ้นใหม่ สำหรับรายจ่ายที่เกิดจากจดทะเบียนจัดตั้งบริษัทหรือห้างหุ้นส่วนนิติบุคคลค่าทำบัญชี และค่าสอบบัญชี  3. เห็นชอบในหลักการ  (3.1) ร่างประกาศ มท. เรื่อง การเรียกเก็บค่าธรรมเนียมการจดทะเบียนสิทธิและนิติกรรม ตามประมวลกฎหมายที่ดิน สำหรับกรณีการโอนอสังหาริมทรัพย์ของผู้ถือหุ้นเพื่อชำระค่าหุ้นให้แก่นิติบุคลที่จัดตั้งขึ้นใหม่ ตามมาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคคล ตามหลักเกณฑ์ที่คณะรัฐมนตรีกำหนดซึ่งมีสาระสำคัญเป็นการเรียกเก็บค่าธรรมเนียมสิทธิและนิติกรรม สำหรับบุคคลธรรมดาที่เป็นผู้ถือหุ้นในนิติบุคคลที่ตั้งขึ้นใหม่ โอนอสังหาริมทรัพย์ของผู้ถือหุ้นเพื่อชำระค่าหุ้นให้แก่นิติบุคคลตั้งใหม่นั้นร้อยละศูนย์จุดศูนย์หนึ่ง  (3.2) ร่างประกาศกระทรวงมหาดไทย เรื่อง การเรียกเก็บค่าธรรมเนียมการจดทะเบียนสิทธิและนิติกรรม ตามกฎหมายว่าด้วยอาคารชุดสำหรับการโอนห้องชุดของผู้ถือหุ้นเพื่อชำระค่าหุ้นให้แก่นิติที่จัดตั้งขึ้นใหม่ ตามมาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคคล ตามหลักเกณฑ์ที่คณะรัฐมนตรีกำหนด ซึ่งมีสาระสำคัญเป็นการเรียกเก็บค่าธรรมเนียมจดทะเบียนสิทธิและนิติกรรม สำหรับบุคคลธรรมดาที่เป็นผู้ถือหุ้นในนิติบุคคลที่ตั้งขึ้นใหม่โอนห้องชุดของผู้ถือหุ้นเพื่อชำระค่าหุ้นให้แก่นิติบุคคลตั้งใหม่นั้นร้อยละศูนย์จุดศูนย์หนึ่ง  4. ให้หน่วยงานที่เกี่ยวข้องอำนวยความสะดวกในการพิจารณาให้บุคคลธรรมดาสามารถโอนใบอนุญาตในการประกอบกิจการให้นิติบุคคลตั้งใหม่ได้  โดยมีรายละเอียดสรุปได้ ดังนี้  **1. ร่างพระราชกฤษฎีกาออกตามความในประมวลรัษฎากร ว่าด้วยการกำหนดค่าใช้จ่ายที่ยอมให้หักจากเงินได้พึงประเมิน (ฉบับที่ ..) พ.ศ. ....** เป็นการกำหนดให้หักค่าใช้จ่ายเป็นการเหมาสำหรับเงินได้พึงประเมินตามาตรา 40 (7) คืนเงินได้จาการรับเหมาที่ผู้เหมาต้องลงทุนด้วยการจัดหาสัมภาระในส่วนสำคัญนอกจากเครื่องมือ และ (8) คืนเงินได้จากการธุรกิจ การพาณิชย์ การเกษตร การอุตสาหกรรม การขนส่ง หรือการอื่นนอกจากที่ระบุไว้ใน (1) ถึง (7) ที่มีอัตราการหักค่าใช้จ่ายแบบเหมาที่สูงกว่าร้อยละ 60 ให้ลดลงเหลือร้อยละ 60 สำหรับเงินได้พึงประเมินที่ได้รับตั้งแต่ 1 ม.ค. 2560 เป็นต้นไป  **2. ร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. ....**  (2.1) กำหนดให้มีการยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะและอากรแสตมป์ ให้แก่บุคคลธรรมดาสำหรับการโอนกรรมสิทธิ์ในอสังหาริมทรัพย์ และทรัพย์สินใดๆ ให้แก่บริษัทหรือ ห้างหุ้นส่วนนิติบุคคล ที่จดทะเบียนจัดตั้ง **ตั้งแต่วันถัดจากวันที่ ครม.มีมติ** ให้ความ**เห็นชอบมาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคล ถึงวันที่ 31 ธ.ค. 2560**  (2.2) กำหนดให้บริษัทหรือห้างหุ้นส่วนนิติบุคคลที่จดทะเบียนจัดตั้ง**ตั้งแต่วันถัดจากวันที่ ครม มีมติ**  ให้บุคคลธรรมดาประกอบธุรกิจในรูปของนิติบุคคล **ถึงวันที่ 31 ธ.ค. 2556** โดยมีทุนที่ชำระแล้วในวันสุดท้ายของรอบระยะเวลาบัญชีไม่เกิน 5 ล้านบาทและมีรายได้จากการขายสินค้าและการให้บริการในรอบระยะเวลาบัญชี ไม่เกิน 30 ล้านบาท สามารนำรายจ่ายอันเกิดจากการจดทะเบียนจัดตั้งบริษัทหรือห้างหุ้นส่วนนิติบุคคล  รายจ่ายค่าทำบัญชีและค่าสอบบัญชีมาหักเป็นรายจ่ายได้ 2 เท่าเป็นเวลา 5 รอบระยะเวลาบัญชีนับแต่วันที่ได้รับการจัดตั้งเป็นบริษัทหรือห้างหุ้นส่วนนิติบุคคล  **3. ร่างประกาศกระทรวงมหาดไทย เรื่อง การเรียกเก็บค่าธรรมเนียมการจดทะเบียนสิทธิและนิติกรรม  ตามประมวลกฎหมายที่ดิน สำหรับการโอนอสังหาริมทรัพย์ของผู้ถือหุ้นเพื่อชำระค่าหุ้นให้แก่นิติบุคลที่จัดตั้งขึ้นใหม่ ตามมาตรการเพื่อส่งเสริมให้บุคคลธรรมดาประกอบธุรกิจในรูปของนิติบุคคล ตามหลักเกณฑ์ที่คณะรัฐมนตรีกำหนด เป็นการเรียกเก็บค่าธรรมเนียมจดทะเบียนสิทธิและนิติกรรม สำหรับบุคคลธรรมดาที่เป็นผู้ถือหุ้นในนิติบุคคลที่ตั้ง ขึ้นใหม่ โอนอสังหาริมทรัพย์ของผู้ถือหุ้นเพื่อชำระค่าหุ้นให้แก่นิติบุคคลตั้งใหม่นั้นจากร้อยละ 2 ของราคาประเมิน ทุนทรัพย์ เป็นร้อยละ 0.01**  **4. ร่างประกาศกระทรวงมหาดไทย เรื่อง การเรียกเก็บค่าธรรมเนียมการจดทะเบียนสิทธิและนิติกรรม ตามกฎหมายว่าด้วยอาคารชุดสำหรับการโอนห้องชุดของผู้ถือหุ้นเพื่อชำระค่าหุ้นให้แก่นิติบุคคลที่จัดตั้งขึ้นใหม่ ตามมาตรการเพื่อส่งเสริมให้บุคคลธรรมดา ประกอบธุรกิจในรูปของนิติบุคคล ตามหลักเกณฑ์ ครม. กำหนด** เป็นการเรียกเก็บค่าธรรมเนียมจดทะเบียนสิทธิและนิติกรรม สำหรับบุคคลธรรมดาที่เป็นผู้ถือหุ้นในนิติบุคลของราคาประเมินทรัพย์ เป็นร้อยละ 0.01  **มติ ครม.** :เห็นชอบและอนุมัติตามที่ กค. เสนอ | **หน่วยงานที่รับผิดชอบ** : กค./กษ. (สกม.)  **ประโยชน์ที่ได้รับ :**  เพื่อให้เกิดความเป็นธรรมและเท่าเทียมกันมากขึ้นจึงเห็นควรมีมาตรการภาษีเพื่อสนับสนุนการดำเนินการส่งเสริมภาษีบุคคลธรรมดาประกอบธุรกิจในรูปของนิติบุคคล  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อพิจารณา (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ขอปรับปรุงมติคณะรัฐมนตรีเกี่ยวกับการกำกับดูแลองค์การมหาชนที่จัดตั้งตามพระราชบัญญัติเฉพาะและหน่วยบริการรูปแบบพิเศษ  **สารัตถะ :** ก.พ.ร. เสนอ ครม. พิจารณา ดังนี้  1. เห็นชอบให้ปรับปรุงมติ ครม. (7 ก.ย. 2547 24 ก.ค. 2550 19 พ.ค. 2552 และ 6 ต.ค. 2552)  โดยมอบหมายให้คณะกรรมการพัฒนาและส่งเสริมองค์การมหาชน (กพม.) รับผิดชอบการกำกับดูแลและกลั่นกรอง เรื่องของ (1) องค์การมหาชนที่จัดตั้งตามพระราชบัญญัติองค์การมหาชน พ.ศ. 2542 และที่แก้ไขเพิ่มเติม และ (2) องค์การมหาชนที่จัดตั้งตามพระราชบัญญัติเฉพาะเพื่อเสนอคณะรัฐมนตรี แทนคณะกรรมการพัฒนาระบบราชการ (ก.พ.ร.)  2. มอบหมายให้ กพม. ปฏิบัติหน้าที่ตามมาตรา 5/8 แห่งพระราชบัญญัติองค์การมหาชน (ฉบับที่ 2) พ.ศ. 2559 โดยให้ครอบคลุมถึงองค์การมหาชนที่จัดตั้งตามพระราชบัญญัติเฉพาะและหน่วยบริการรูปแบบพิเศษ (Service Delivery Unit : SDU)  3. อนุมัติให้แก้ไขผู้รับผิดชอบระเบียบสำนักนายกรัฐมนตรีว่าด้วยการบริหารงานของหน่วยบริการรูปแบบพิเศษ พ.ศ. 2550 จาก ก.พ.ร. เป็น กพม. รับผิดชอบ  โดยมีรายละเอียดสรุปได้ ดังนี้  1. ครม. มีมติมอบหมายให้ ก.พ.ร. กำกับดูแลและกลั่นกรองเรื่องขององค์การมหาชนที่จัดตั้งตามพระราชบัญญัติองค์การมหาชน พ.ศ. 2542 และที่แก้ไขเพิ่มเติมและองค์การมหาชนที่จัดตั้งตามพระราชบัญญัติเฉพาะ ก่อนเสนอ ครม. ดังนี้  1) **มติ ครม. 7 ก.ย. 2547** เห็นชอบการปรับปรุงหลักเกณฑ์การกำหนดอัตราเงินเดือนและประโยชน์ตอบแทนอื่นของผู้อำนวยการองค์การมหาชน และการปรับปรุงหลักเกณฑ์การกำหนดเบี้ยประชุมและประโยชน์ตอบแทนอื่นของประธานกรรมการ กรรมการที่ปรึกษาและอนุกรรมการขององค์การมหาชน  **ประเด็นที่มอบหมาย ก.พ.ร.** 1) ให้รัฐมนตรีที่กำกับดูแลและคณะกรรมการองค์การมหาชนกำหนดวัตถุประสงค์ เป้าหมาย ตัวชี้วัด ผลผลิต และกรอบวงเงินค่าตอบแทนของผู้อำนวยการองค์การมหาชน แล้วแจ้งให้ ก.พ.ร. ทราบก่อนประกาศรับสมัครผู้อำนวยการ 2) ให้รัฐมนตรีที่กำกับดูแลองค์การมหาชน และ ก.พ.ร. ตรวจสอบและติดตามผลการดำเนินงานขององค์การมหาชน โดยให้ ก.พ.ร. พิจารณาประเด็นที่อาจกำหนดให้กระทรวง อาจกำหนดให้มีองค์การมหาชนเดียวแต่ภายใต้องค์กรนั้นอาจมีหน่วยงานที่มีภารกิจเฉพาะหลายด้านหลายๆ หน่วยได้  2) **มติ ครม. 24 ก.ค. 2550** เห็นชอบการซักซ้อมความเข้าใจเกี่ยวกับขั้นตอนการขอจัดตั้งหน่วยงานของรัฐ  **ประเด็นที่มอบหมาย ก.พ.ร.** กรณีการขอจัดตั้งส่วนราชการให้เสนอคณะกรรมการพัฒนาโครงสร้างระบบราชการของกระทรวงและ ก.พ.ร. พิจารณาก่อนเสนอ ครม.  3) **มติ ครม. 19 .พ.ค. 2552** 1) เห็นชอบการบริหารของคณะกรรมการองค์การมหาชน และให้องค์การมหาชนนำไปใช้เป็นแนวปฏิบัติต่อไป 2) เห็นชอบปรับปรุงมติ ครม. เมื่อวันที่ 7 ก.ย. 2547 ในประเด็นกรอบวงเงินรวมสำหรับค่าใช้จ่ายด้านบุคลากรสำหรับองค์การมหาชน  **ประเด็นที่มอบหมาย ก.พ.ร.** ในกรณีที่องค์การมหาชนใดไม่สามารถดำเนินการกำหนดกรอบวงเงินรวมสำหรับค่าใช้จ่ายด้านบุคคลากรสำหรับองค์การมหาชน เช่น เงินเดือน ค่าตอบแทน เบี้ยประชุมให้ไม่เกินร้อยละ 30 ของเงินอุดหนุนประจำปีได้ให้นำเสนอต่อ ก.พ.ร. เพื่อพิจารณาเป็นรายกรณี โดยให้ขอความเห็น กค. และ สงป. ประกอบการพิจารณา  4) **มติ ครม. 6 ต.ค. 2552** 1) เห็นชอบในหลักการกรอบการประเมินผลการปฏิบัติงานของหน่วยงานของรัฐที่จัดตั้งขึ้นตามพระราชบัญญัติเฉพาะ 2) เห็นชอบในหลักการแนวทางการนำกรอบการประเมินผลการปฏิบัติงานของหน่วยงานของรัฐฯ จำนวน 14 แห่ง ไปปฏิบัติ  **ประเด็นที่มอบหมาย ก.พ.ร.** 1) ให้หน่วยงานของรัฐที่จัดตั้งตามพระราชบัญญัติเฉพาะรายงานการกำหนดตัวชี้วัด ค่าเป้าหมาย และเกณฑ์การให้คะแนนตามกรอบการประเมินผลต่อ ก.พ.ร. และรายงานการประเมินผลการปฏิบัติงานไปยัง ก.พ.ร. ภายใน 3 เดือน หลังสินสุดปีงบประมาณ 2) ก.พ.ร. ประมวลรายงานการประเมินผลการปฏิบัติงานของหน่วยงานรัฐที่จัดตั้งตามพระราชบัญญัติเฉพาะในภาพรวมเสนอต่อคณะรัฐมนตรี รวมทั้งศึกษาและวิเคราะห์ รูปแบบวิธีการประเมินผลการปฏิบัติงานดังกล่าว เพื่อเสนอแนะรูปแบบวิธีการที่เหมาะสมในการประเมินผลการปฏิบัติงานของหน่วยงานรัฐที่จัดตั้งตามพระราชบัญญัติเฉพาะต่อไป  5) **มติ ครม. 20 ต.ค. 2552** เห็นชอบหลักการการจำแนกประเภทหน่วยงานของรัฐในกำกับของฝ่ายบริหารที่ได้ปรับปรุงใหม่ และให้ส่วนราชการที่เกี่ยวข้องซึ่งมีอำนาจดำเนินการตามกฎหมายยึดถือเป็นแนวปฏิบัติ และให้ ก.พ.ร. เป็นผู้พิจารณาเสนอความเห็นต่อคณะรัฐมนตรีในการจำแนกประเภทให้แก่หน่วยงานของรัฐที่จัดตั้งขึ้นใหม่ และแจ้งให้หน่วยงานที่เกี่ยวข้องทราบ  **ประเด็นที่มอบหมาย ก.พ.ร.** หน่วยงานของรัฐในกำกับของฝ่ายบริหาร จำแนกเป็น 2 ประเภท ได้แก่  1) หน่วยงานของรัฐในกำกับของฝ่ายบริหารที่มีสถานะเป็นนิติบุคคล มี 4 ประเภท ได้แก่ (1) ส่วนราชการ (2) รัฐวิสาหกิจ (3) องค์การมหาชน (4) หน่วยงานของรัฐรูปแบบใหม่ (หน่วยธุรการขององค์การของรัฐที่เป็นอิสระกองทุน ที่เป็นนิติบุคคล : กลไกทางเศรษฐกิจของรัฐและหน่วยบริการรูปแบบพิเศษ 2) หน่วยงานที่ใช้อำนาจรัฐหรือเป็นกลไก ของรัฐแต่ไม่เป็นองค์กรของรัฐ เป็นหน่วยงานที่ไม่เข้าตามหลักเกณฑ์การเป็นหน่วยงานของรัฐหรือเป็นกลไกของรัฐ ในการจัดทำบริการสาธารณะ แบ่งเป็น 3 ประเภท ได้แก่ (1) สภาวิชาชีพ (2) สภถาบันภายใต้มูลนิธิ ซึ่งเป็นกลไกของ ส่วนราชการ (3) นิติบุคคลเฉพาะกิจ  2. ต่อมาได้มีการตราพระราชบัญญัติองค์การมหาชน พ.ศ. 2542 (ฉบับที่ 2) พ.ศ. 2559 ซึ่งบัญญัติให้มี**คณะกรรมการพัฒนาและส่งเสริมองค์การมหาชน (กพม.) มีอำนาจหน้าที่เสนอแนะนโยบาย แนวทางการดำเนินงาน การพัฒนา และหลักเกณฑ์ กลางที่เกี่ยวกับการจัดตั้ง การรวม และการยุบเลิกองค์การมหาชนต่อคณะรัฐมนตรีปรับปรุงองค์ประกอบ คุณสมบัติและลักษณะต้องห้าม และอำนาจหน้าที่ของคณะกรรมการขององค์การมหาชนและผู้อำนวยการขององค์การมหาชนให้เหมาะสมยิ่งขึ้น ตลอดจนกำหนดแนวทางการปฏิบัติงานขององค์การมหาชนให้เป็นไปตามหลักเกณฑ์และวิธีการบริหารกิจการบ้านเมืองที่ดี รวมทั้งปฏิบัติหน้าที่อื่นตามที่คณะรัฐมนตรีมอบหมาย**  3. ก.พ.ร. ได้รับมอบหมายจากคณะรัฐมนตรีให้กำกับดูแลและกลั่นกรองเรื่องขององค์การมหาชน 2 ประเภท ดังนี้  - องค์การมหาชนที่จัดตั้งโดยพระราชกฤษฎีกาซึ่งออกตามความในพระราชบัญญัติองค์การมหาชน  **พ.ศ. 2542** (จำนวน 39 แห่ง)  - องค์การมหาชนที่จัดตั้งตามพระราชบัญญัติเฉพาะ (จำนวน 16 แห่ง)  4. ในการประชุม กพม. ครั้งที่ 1/2559 เมื่อวันที่ 23 มิ.ย. 2559 ที่ประชุมเห็นว่า ควรเสนอคณะรัฐมนตรีพิจารณาเปลี่ยนแปลงการมอบหมายงานในส่วนที่มอบหมายให้ **“ก.พ.ร.”** รับผิดชอบเป็นมอบให้ **“กพม.”** รับผิดชอบเพื่อความสะดวกเรียบร้อยและสามารถเทียบเคียงมาตรฐานการปฏิบัติขององค์การมหาชนที่จัดตั้งตามพระราชบัญญัติองค์การมหาชน พ.ศ. 2542 และที่แก้ไขเพิ่มเติม และที่จัดตั้งตามพระราชบัญญัติเฉพาะ ได้ ดังนี้   |  |  | | --- | --- | | **ข้อกฎหมาย/มติคณะรัฐมนตรี**  **ที่ต้องปรับปรุง** | **รายละเอียดการมอบหมาย (กพม.)** | | 1. มติคณะรัฐมนตรีรวม 4 เรื่อง | กำกับดูแลและกลั่นกรองเรื่องของ (1) องค์การมหาชนที่จัดตั้งตามพระราชบัญญัติองค์การมหาชน พ.ศ. 2542 และที่แก้ไขเพิ่มเติมและ (2) องค์การมหาชนที่จัดตั้งตามพระราชบัญญัติเฉพาะ | | 2.พระราชบัญญัติองค์การมหาชน (ฉบับที่ 2) พ.ศ. 2559 | ให้ปฏิบัติหน้าที่ครอบคลุมถึงองค์การมหาชนที่จัดตั้งตามพระราชบัญญัติเฉพาะและหน่วยบริการรูปแบบพิเศษ | | 3. ระเบียบสำนักนายกรัฐมนตรีว่าด้วยการบริหารงานของหน่วยบริการรูปแบบพิเศษ พ.ศ. 2550 | กำหนดหลักเกณฑ์ วิธีการแปลงสภาพเป็นหน่วยบริการรูปแบบพิเศษและการยุบเลิก ตลอดจนให้ส่วนราชการเจ้าสังกัดรายงานผลการปฏิบัติงานของหน่วยบริการรูปแบบพิเศษรวมทั้งปัญหาและอุปสรรคในการปฏิบัติงาน ต่อ ก.พ.ร.  ตามระยะเวลาที่ ก.พ.ร. กำหนด | | หมายเหตุ ปัจจุบันหน่วยบริการรูปแบบพิเศษ มี 3 หน่วยงานได้แก่  1. สำนักงานบริหารกิจการสถานีวิทยุโทรทัศน์ระบบ ยู เอช เอฟ เฉพาะกิจ ของกรมประชาสัมพันธ์  2. สำนักพิมพ์คณะรัฐมนตรีและราชกิจจานุเบกษา ของสำนักเลขาธิการคณะรัฐมนตรี  3. สถาบันส่งเสริมการบริการกิจการบ้านเมืองที่ดี ของสำนักงาน ก.พ.ร. | |   **มติ ครม.** :เห็นชอบและอนุมัติตามที่สำนักงาน ก.พ.ร. เสนอ และให้สำนักงาน ก.พ.ร. รับความเห็นของ วท. ไปพิจารณาด้วย ทั้งนี้ ให้หน่วยงานที่เกี่ยวข้องเร่งดำเนินการตามขั้นตอนของกฎหมายให้แล้วเสร็จโดยเร็วต่อไป | **หน่วยงานที่รับผิดชอบ** : ก.พ.ร./กษ. (สกม.)  **ประโยชน์ที่ได้รับ :**  เพื่อให้หน่วยงานของรัฐในกำกับของฝ่ายบริการเหล่านี้มีแนวทางในการบริหารจัดการองค์กรที่มีมาตรฐานและเป็นไปในลักษณะเดียวกัน  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ร่างธรรมนูญว่าด้วยระบบสุขภาพแห่งชาติ ฉบับที่ 2 พ.ศ. ....  **สารัตถะ :** คสช. เสนอ ร่างธรรมนูญว่าด้วยระบบสุขภาพแห่งชาติ ฉบับที่ 2 พ.ศ. .... มาเพื่อดำเนินการ  โดยมีรายละเอียดสรุปได้ ดังนี้  1. คณะรัฐมนตรีได้มีมติ (30 มิ.ย. 2552) เห็นชอบร่างธรรมนูญว่าด้วยระบบสุขภาพแห่งชาติ ฉบับที่ 1 พ.ศ. .... ที่ คสช. และให้รายงานสภาผู้แทนราษฎรและวุฒิสภาทราบ และประกาศในราชกิจจานุเบกษาต่อไป  2. ธรรมนูญว่าด้วยระบบสุขภาพแห่งชาติ ฉบับที่ 1 พ.ศ. 2552 ได้ประกาศในราชกิจจานุเบกษาแล้ว เมื่อ วันที่ 2 ธ.ค. 2552 เล่ม 126 ตอนพิเศษ 175 ง  ว่าด้วยสำนักงานคณะกรรมการสุขภาพแห่งชาติได้เสนอ (ร่าง) ธรรมนูญว่าด้วยระบบสุขภาพแห่งชาติ (ฉบับที่ ๒) พ.ศ. .... ต่อคณะรัฐมนตรี เพื่อพิจารณาให้ความเห็นชอบซึ่งเป็นการดำเนินงานตามพระราชบัญญัติสุขภาพแห่งชาติ พ.ศ.๒๕๕๐ ที่กำหนดให้ทบทวนธรรมนูญแห่งชาติอย่างน้อยทุกห้าปี และให้หน่วยงานของรัฐ และหน่วยงานอื่นที่เกี่ยวข้องนำไปใช้เป็นกรอบและแนวทางในการกำหนดนโยบาย เพื่อนำไปใช้ประโยชน์ร่วมกันทุกภาคส่วนในสังคม โดยสาระสำคัญของ (ร่าง) ธรรมนูญ ฯ สรุปได้ดังนี้  หลักการสำคัญของระบบสุขภาพ ประกอบด้วย  ๑. ปรัชญาและแนวคิดหลักของระบบสุขภาพ สาระสำคัญ ได้แก่ สุขภาพเป็นสิทธิ ขั้นพื้นฐานของคน โดยบุคคล มีความตระหนักรู้ และมีบทบาทในการดูแลสุขภาพของตนเอง ครอบครัว บุคคลในความดูแล และชุมชน มิให้เกิด ความเสียหายทางสุขภาพ หรือหลีกเลี่ยงพฤติกรรมสุขภาพที่ไม่เหมาะสม โดยรัฐมีหน้าที่ส่งเสริมสนับสนุนและคุ้มครอง ทั้งนี้ ระบบสุขภาพเป็นส่วนหนึ่งของระบบสังคมและความมั่นคงของประเทศ การกำหนดนโยบายสาธารณะต้องคำนึง ถึงผลกระทบด้านสุขภาพเสมอ และระบบสุขภาพต้องให้ความสำคัญกับศักดิ์ศรีความเป็นมนุษย์ ความเป็นธรรม ลดความเหลื่อมล้ำ  ๒. คุณลักษณะที่พึงประสงค์และเป้าหมายของระบบสุขภาพ ได้แก่ รัฐและทุกภาคส่วนต้องให้ความสำคัญกับการเสริมสร้างสุขภาพ การป้องกันควบคุมโรค และการจัดการกับปัจจัยสังคมที่กำหนดสุขภาพ รวมทั้งการมีหลักประกันและการคุ้มครองให้เกิดสุขภาพที่จะนำไปสู่สุขภาวะที่มั่นคงและยั่งยืนของทุกกลุ่มวัย การพัฒนาระบบสุขภาพต้องเชื่อมโยงกัน และต้องสนับสนุนให้ทุกภาคส่วนนำแนวทาง “ทุกนโยบายห่วงใยสุขภาพ (Health in All Policies)” ไปใช้เพื่อให้เกิดนโยบายที่เอื้อต่อการมีสุขภาพที่ดีและไม่ก่อให้เกิดผลกระทบที่เป็นอันตรายต่อสุขภาพในทุกระดับโดยรัฐ และทุกภาคส่วนต้องให้ความสำคัญกับหลักการทำงานแบบเครือข่ายและสนับสนุนการมี ส่วนร่วมของทุกภาคส่วนในทุกระดับ  ๓. การจัดให้มีหลักประกันและความคุ้มครองให้เกิดสุขภาพ จะต้องครอบคลุมปัจจัยทั้งหลายที่อาจมีผลกระทบ ต่อสุขภาพ ทั้งปัจจัยส่วนบุคคล ระบบบริการสาธารณสุข และปัจจัยสิ่งแวดล้อม เศรษฐกิจ สังคม และนโยบายสาธารณะต่างๆ ครอบคลุมบุคคลทุกคนบนผืนแผ่นดินไทยอย่างเสมอภาค เท่าเทียม และไม่เลือกปฏิบัติ และการสร้างหลักประกันและความคุ้มครองให้เกิดสุขภาพ ต้องเกิดจากการมีส่วนร่วมของทุกภาคส่วนในสังคม  ความเห็นของ กษ.  กระทรวงเกษตรและสหกรณ์ ได้พิจารณาแล้วเห็นว่า (ร่าง) ธรรมนูญว่าด้วยระบบสุขภาพแห่งชาติ (ฉบับที่ 2) พ.ศ. ... จะนำไปใช้เป็นกรอบและแนวทางในการกำหนดนโยบาย ยุทธศาสตร์และการดำเนินงานด้านสุขภาพ  ซึ่งจะเสริมสร้างให้ประชาชนทั้งประเทศมีระบบสุขภาพที่ดี มีการป้องกันการควบคุมโรค และลดปัจจัยที่จะคุกคาม สุขภาพได้ รวมทั้งร่างธรรมนูญดังกล่าวมีความสอดคล้องกับร่างกรอบแผนยุทธศาสตร์ชาติระยะ 20 ปี (พ.ศ. 2560-2579) แผนพัฒนาเศรษฐกิจและสังคมแห่งชาติ ฉบับที่ 12 และนโยบาย “กลไกประชารัฐ” จึงเห็นด้วยในหลักการ ของ (ร่าง) ธรรมนูญว่าด้วยระบบสุขภาพแห่งชาติ (ฉบับที่ 2) พ.ศ. .... ตามข้อเสนอของคณะกรรมการสุขภาพแห่งชาติ  **มติ ครม. :** เห็นชอบร่างธรรมนูญว่าด้วยระบบสุขภาพแห่งชาติดังกล่าว ตามที่ คสช. เสนอ และให้รายงาน สนช. ทราบ แล้วประกาศในราชกิจจานุเบกษาต่อไป | **หน่วยงานที่รับผิดชอบ** : คสช./กษ. (สศก.)  **ประโยชน์ที่ได้รับ :**  เพื่อใช้เป็นกรอบและแนวทางในการกำหนดนโยบาย ยุทธศาสตร์และการดำเนินงานด้านสุขภาพ ซึ่งจะเสริมสร้างให้ประชาชนทั้งประเทศมีระบบสุขภาพที่ดี มีการป้องกันการควบคุมโรค และลดปัจจัยที่จะคุกคามสุขภาพได้  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ร่างพระราชกฤษฎีกากำหนดบริเวณที่ดินป่าทับกวางและป่ามวกเหล็ก แปลงที่ 1 และป่าดงพญาเย็น ในท้องที่ตำบลคำพราน ตำบลแสลงพัน อำเภอวังม่วง ตำบลหนองย่างเสือ ตำบลมวกเหล็ก อำเภอมวกเหล็ก  จังหวัดสระบุรี และตำบลพญาเย็น อำเภอปากช่อง จังหวัดนครราชสีมา ให้เป็นอุทยานแห่งชาติ พ.ศ. ....  (อุทยานแห่งชาติน้ำตกเจ็ดสาวน้อย)  **สารัตถะ :** ทส. เสนอ ครม. พิจารณาให้ความเห็นชอบร่างพระราชกฤษฎีกากำหนดบริเวณที่ดินป่าทับกวางและป่ามวกเหล็ก แปลงที่ 1 และป่าดงพญาเย็น ในท้องที่ตำบลคำพราน ตำบลแสลงพัน อำเภอวังม่วง ตำบลหนองย่างเสือ ตำบลมวกเหล็ก อำเภอมวกเหล็ก จังหวัดสระบุรี และตำบลพญาเย็น อำเภอปากช่อง จังหวัดนครราชสีมา ให้เป็นอุทยานแห่งชาติ พ.ศ. .... (อุทยานแห่งชาติน้ำตกเจ็ดสาวน้อย) ที่ สคก. ตรวจพิจารณาแล้ว  โดยมีรายละเอียดสรุปได้ ดังนี้  1. ทส. ได้เสนอร่างพระราชกฤษฎีกากำหนดบริเวณที่ดินป่าทับกวางและป่ามวกเหล็ก แปลงที่หนึ่ง และป่าดงพญาเย็น ในท้องที่ตำบลคำพราน ตำบลแสลงพัน อำเภอวังม่วง ตำบลหนองย่างเสือ ตำบลมวกเหล็ก อำเภอมวกเหล็ก  จังหวัดสระบุรี และตำบลพญาเย็น อำเภอปากช่อง จังหวัดนครราชสีมา ให้เป็นอุทยานแห่งชาติ พ.ศ. .... (อุทยานแห่งชาติน้ำตกเจ็ดสาวน้อย) มาเพื่อดำเนินการ เนื่องจากบริเวณที่ดินป่าทับกวางและป่ามวกเหล็ก แปลงที่ 1 และป่าดงพญาเย็น ในท้องที่ตำบลคำพราน ตำบลแสลงพัน อำเภอวังม่วง ตำบลหนองย่างเสือ ตำบลมวกเหล็ก อำเภอมวกเหล็ก  จังหวัดสระบุรี และตำบลพญาเย็น อำเภอปากช่อง จังหวัดนครราชสีมา เนื้อที่ประมาณ 41.9802 ตารางกิโลเมตร หรือ 26,238 ไร่ มีทรัพยากรธรรมชาติที่สำคัญและมีคุณค่า เช่น น้ำตกเจ็ดสาวน้อย ลำห้วยมวกเหล็ก พันธุ์ไม้ของป่า สัตว์ป่า ตลอดจนทิวทัศน์ที่สวยงามอันสมควรที่จะคุ้มครองรักษาไว้ให้คงอยู่ในสภาพธรรมชาติเดิมมิให้ถูกทำลายหรือเปลี่ยนแปลงไปเพื่อประโยชน์แก่การศึกษาและรื่นรมย์ของประชาชนและเพื่ออำนวยประโยชน์อื่นแก่รัฐและประชาชน  2. ครม. ได้มีมติเมื่อวันที่ 15 พ.ย. 2554 อนุมัติหลักการร่างพระราชกฤษฎีกาตามข้อ 1. ที่ ทส. เสนอ และให้ส่ง สคก. ตรวจพิจารณา แล้วดำเนินการต่อไปได้  3. สคก. ได้ตรวจพิจารณาร่างพระราชกฤษฎีกาตามข้อ 1. เสร็จแล้ว โดยแก้ไขชื่อป่า “ป่าทับกวาง และป่ามวกเหล็กแปลงที่หนึ่ง” เป็น “ป่าทับกวาง และป่ามวกเหล็ก แปลงที่ 1” ในชื่อร่างพระราชกฤษฎีกาฯ บันทึกหลักการและเหตุผลประกอบร่างพระราชกฤษฎีกาฯ ร่างพระราชกฤษฎีกาฯ และแผนที่ท้ายพระราชกฤษฎีกาฯ เพื่อให้สอดคล้องกับชื่อป่า และแก้ไขบทอาศัยอำนาจในการตราพระราชกฤษฎีกา จำนวนเนื้อที่ตามร่างพระราชกฤษฎีกาฯ ตามผลการตรวจสอบพื้นที่ใหม่ รวมทั้งแนวเขตการปกครองให้ถูกต้องและเป็นปัจจุบัน นอกจากนี้ มีข้อสังเกตว่าพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาดังกล่าวทับซ้อนกับพื้นที่ป่าสงวนแห่งชาติ สมควรที่ ทส. จะได้ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกาฉบับนี้ต่อไปเพื่อมิให้เกิดปัญหาในการใช้กฎหมายหลายฉบับซึ่งมีระดับความเข้มงวดของการอนุรักษ์พื้นที่แตกต่างกันในพื้นที่เดียวกัน แต่โดยที่ได้มีพระบรมราชโองการแต่งตั้ง ครม. ชุดใหม่ สลค. จึงได้คืนพระราชกฤษฎีกาดังกล่าวไปเพื่อให้ ทส. พิจารณาอีกครั้งหนึ่ง  4. ทส. เสนอว่า ปัจจุบันได้มีการบุกรุก แผ้วถาง ยึดถือครอบครองพื้นที่ป่าไม้ซึ่งเป็นแหล่งต้นน้ำลำธาร ลักลอบตัดไม้ ล่าสัตว์ป่า ทำลายทรัพยากรธรรมชาติ และมีการใช้ประโยชน์ทรัพยากรธรรมชาติอย่างไม่เหมาะสมส่งผลกระทบก่อให้เกิดความเสียหายต่อสิ่งแวดล้อมของประเทศชาติโดยรวม ดังนั้น จึงเห็นสมควรดำเนินการเร่งด่วนในเรื่องการป้องกันไม่ให้มีการบุกรุกพื้นที่ป่าไม้เพิ่มเติมด้วยการกำหนดบริเวณที่ดินเป็นอุทยานแห่งชาติเพื่อให้มีการบังคับใช้พระราชบัญญัติอุทยานแห่งชาติ พ.ศ. 2504 ซึ่งเป็นกฎหมายที่เข้มงวดและเด็ดขาด  5. สำหรับการทับซ้อนระหว่างพื้นที่ที่จะกำหนดให้เป็นอุทยานแห่งชาติตามร่างพระราชกฤษฎีกาฉบับนี้กับพื้นที่ป่าสงวนแห่งชาติจะดำเนินการออกกฎกระทรวงเพิกถอนป่าสงวนแห่งชาติในส่วนที่มีการทับซ้อนภายหลังจากการ ร่างพระราชกฤษฎีกาฉบับนี้มีผลบังคับใช้ทางกฎหมายแล้วตามความเห็นของ สคก.  ความเห็นของ กษ.  กษ. พิจารณาแล้ว เห็นด้วยในหลักการร่างพระราชกฤษฎีกากำหนดบริเวณที่ดินป่าทับกวางและป่ามวกเหล็ก แปลงที่ 1 และป่าดงพญาเย็น ในท้องที่ตำบลคำพราน ตำบลแสลงพัน อำเภอวังม่วง ตำบลหนองย่างเสือ ตำบลมวกเหล็ก อำเภอมวกเหล็ก จังหวัดสระบุรี และตำบลพญาเย็น อำเภอปากช่อง จังหวัดนครราชสีมา ให้เป็นอุทยานแห่งชาติ พ.ศ. .... (อุทยานแห่งชาติน้ำตกเจ็ดสาวน้อย) เนื่องจากมีวัตถุประสงค์เพื่อกำหนดให้พื้นที่ดังกล่าวเป็นอุทยานแห่งชาติน้ำตกเจ็ดสาวน้อย สงวนไว้ให้คงอยู่ในสภาพธรรมชาติเดิมมิให้ถูกทำลายหรือเปลี่ยนแปลงไป เพื่อประโยชน์แก่การศึกษาและรื่นรมย์ของประชาชน และเพื่ออำนวยประโยชน์อื่นแก่รัฐและประชาชนสืบไป แต่มีข้อสังเกตเพิ่มเติมว่า มีพื้นที่บางส่วนตามร่างพระราชกฤษฎีกาดังกล่าวมีการทับซ้อนในส่วนที่คณะกรรมการจัดที่ดินแห่งชาติได้มอบให้กรมที่ดินไปดำเนินการตามรายงานการประชุมคณะกรรมการจัดที่ดินแห่งชาติครั้งที่ 4/2540 เมื่อวันที่ 22 ส.ค. 2540 ซึ่งอาจมีการออกเอกสารสิทธิ์ไปแล้ว และมีพื้นที่บางส่วนทับซ้อนกับเขตปฏิรูปที่ดินด้วย ดังนั้น เห็นสมควรให้หน่วยงานที่เกี่ยวข้องดำเนินการตรวจสอบแนวเขตให้ชัดเจนก่อนมีการประกาศกำหนดบริเวณพื้นที่ให้เป็นอุทยานแห่งชาติต่อไป  **มติ ครม. :** 1. เห็นชอบร่างพระราชกฤษฎีกาดังกล่าวที่ สคก. ตรวจพิจารณาแล้ว ตามที่ ทส. เสนอ และให้ดำเนินการต่อไปได้  2. ให้ ทส. ดำเนินการออกกฎกระทรวงเพิกถอนป่าสงวนแห่งชาติในส่วนที่ทับซ้อนกับพื้นที่อุทยานแห่งชาติตามร่างพระราชกฤษฎีกานี้ตามความเห็นของ สคก. (หนังสือสำนักงานคณะกรรมการกฤษฎีกา ที่ นร 0907/251  ลงวันที่ 27 เม.ย. 2559) ต่อไป | **หน่วยงานที่รับผิดชอบ** : ทส./กษ. (สกม.)  **ประโยชน์ที่ได้รับ :**  เพื่อประโยชน์แก่การศึกษาและรื่นรมย์ของประชาชน และเพื่ออำนวยประโยชน์อื่นแก่รัฐและประชาชนสืบไป  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.** **เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ร่างประกาศกระทรวงพาณิชย์กำกับดูแลการนำผ่านสินค้าไม้ภายใต้พระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า (ฉบับที่ 2) พ.ศ. 2558 รวม 2 ฉบับ  **สารัตถะ :** พณ. เสนอ ครม. พิจารณาอนุมัติในหลักการ ดังนี้  1) ร่างประกาศกระทรวงพาณิชย์ เรื่อง กำหนดให้ไม้ท่อน ไม้แปรรูปและสิ่งประดิษฐ์ของไม้ชิงชัน และไม้กระพี้เขาควาย รวมถึงสิ่งประดิษฐ์ของไม้พะยูง เป็นสินค้าที่ต้องห้ามนำผ่านราชอาณาจักร พ.ศ. ....  2) ร่างประกาศกระทรวงพาณิชย์ เรื่อง กำหนดให้ไม้เป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. ....  รวม 2 ฉบับ โดยมีสาระสำคัญเป็นการกำหนดให้ไม้ท่อน ไม้แปรรูป และสิ่งประดิษฐ์ของไม้ชิงชันและไม้กระพี้เขาควาย รวมถึงสิ่งประดิษฐ์ของไม้พะยูง เป็นสินค้าที่ต้องห้ามนำผ่านราชอาณาจักรและกำหนดให้ไม้ท่อน ไม้แปรรูป และสิ่งประดิษฐ์ของไม้ตามที่กำหนดเป็นสินค้าที่ต้องปฏิบัติตามมาตรการนำผ่านราชอาณาจักร  โดยมีรายละเอียดสรุปได้ ดังนี้  1. พณ. เสนอว่า ตามที่ได้มีพระราชบัญญัติการส่งออกไปนอกและการนำเข้ามาในราชอาณาจักรซึ่งสินค้า (สินค้าที่ 2) พ.ศ. 2558 ได้เพิ่มนิยามคำว่า **“นำผ่าน”** หมายความว่า **“นำหรือส่งสินค้าผ่านราชอาณาจักรโดยจุดเริ่มต้นและจุดสิ้นสุดของการขนส่งนอกราชอาณาจักร ไม่ว่าจะมีการพักสินค้า การเปลี่ยนถ่ายยานพาหนะ หรือการเพิ่ม หรือการเปลี่ยนภาชนะบรรจุสินค้าในราชอาณาจักรเพื่อประโยชน์ในการขนส่งหรือไม่ก็ตาม ทั้งนี้ จะต้องไม่มีการใช้ประโยชน์ใดๆ ซึ่งสินค้านั้นในราชอาณาจักร** และได้ประกาศในราชกิจจานุเบกษาแล้ว เมื่อวันที่ 15 ก.ย. 2558 โดยมีผลใช้บังคับตั้งแต่วันที่ 14 ธ.ค. 2558  2. เพื่อให้เป็นไปตามพระราชบัญญัติตามข้อ 1. ในการป้องกันมิให้ใช้การนำผ่านสินค้าเป็นช่องทางในการลักลอบนำเข้าและส่งออกสินค้าไม้โดยผิดกฎหมาย โดยเฉพาะไม้หวงห้าม ได้แก่ ไม้ชิงชัน ไม้กระพี้เขาควาย และไม้พะยูง  ที่มีการนำผ่านจากประเทศที่มีชายแดนติดกับประเทศไทยให้มีความเข้มงวดและรัดกุมโดยเร็ว พณ. จำเป็นต้องพิจารณาออกประกาศกระทรวงพาณิชย์เพื่อกำกับดูแลการนำผ่านสินค้าไม้ ซึ่งเป็นสินค้าที่มีมาตรการห้ามนำเข้าและมาตรการควบคุมการนำเข้า – ส่งออกตามประกาศกระทรวงพาณิชย์ ทั้งนี้ เพื่อความมั่นคงของประเทศ และเป็นการรักษาทรัพยากรธรรมชาติที่จะสูญสิ้นไป โดยเฉพาะไม้หวงห้าม ได้แก่ ไม้ชิงชัน ไม้กระพี้เขาควาย และไม้พะยูง  3. สาระสำคัญของร่างประกาศกระทรวงพาณิชย์  3.1 **ร่างประกาศกระทรวงพาณิชย์ ตามข้อ 1)** กำหนดให้ไม้ท่อนไม้แปรรูปและสิ่งประดิษฐ์ของไม้ชิงชันและไม้กระพี้เขาควาย และสิ่งประดิษฐ์ของไม้พะยูงเป็นสินค้าที่ต้องห้ามนำผ่านราชอาณาจักร  3.2 **ร่างประกาศกระทรวงพาณิชย์ ตามข้อ 2)** กำหนดให้ไม้ท่อน ไม้แปรรูปของไม้พะยูงที่ได้รับอนุญาต และไม้ท่อน ไม้แปรรูปและสิ่งประดิษฐ์ของไม้ทุกชนิด ยกเว้นไม้ชิงชันและไม้กระพี้เขาควาย เป็นสินค้าที่ต้องปฏิบัติตามมาตรการนำผ่านราชอาณาจักร ทั้งนี้ มิให้ใช้บังคับกับกรณีนำผ่านที่มีลักษณะเป็นการนำสินค้าเข้ามา และผ่านออกไปจากท่าเรือหรือสนามบินแห่งเดียวกัน  ความเห็นของ กษ.  กษ. ได้พิจารณาแล้ว เห็นด้วยในหลักการของร่างประกาศกระทรวงพาณิชย์ ทั้ง 2 ฉบับ เนื่องจากเป็นการกำหนดมาตรการเพื่อป้องกันมิให้ใช้การนำผ่านสินค้าเป็นช่องทางในการลักลอบนำเข้าและส่งออกสินค้าไม้โดยผิดกฎหมาย โดยเฉพาะไม้หวงห้าม เช่น ไม้ชิงชัน ไม้กระพี้เขาควาย และไม้พะยูง ที่มีการนำผ่านจากประเทศที่มีชายแดนติดกับประเทศไทยให้มีความเข้มงวดและรัดกุมมากยิ่งขึ้นแต่มีข้อสังเกตเพิ่มเติม คือ ร่างประกาศกระทรวงพาณิชย์  เรื่อง กำหนดให้ไม้เป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... ในข้อ 4 ควรเพิ่มเติม “(..) เฉพาะไม้ท่อนและไม้แปรรูปต้องมีใบรับรองสุขอนามัยพืช (Phytosanitary Certificate) จากประเทศต้นทางกำกับมาด้วย” และควรเพิ่มข้อกำหนด “ให้ต้องปฏิบัติตามกฎหมายว่าด้วยการกักกันพืช หรือปฏิบัติตามหลักเกณฑ์วิธีการ และเงื่อนไขที่อธิบดีกรมวิชาการเกษตรกำหนด” สำหรับร่างประกาศกระทรวงพาณิชย์ เรื่อง กำหนดให้ไม้ท่อน ไม้แปรรูป และสิ่งประดิษฐ์ของไม้ชิงชัน และไม้กระพี้เขาควาย รวมถึงสิ่งประดิษฐ์ของไม้พะยูง เป็นสินค้าที่ต้องห้ามนำผ่านราชอาณาจักร พ.ศ. .... กรมวิชาการเกษตรได้จัดทำข้อเสนอเพื่อให้ที่ประชุมสมัยสามัญประกาศภาคีอนุสัญญาว่าด้วยการค้าระหว่างประเทศหรืออนุสัญญาไซเตสจัดให้สิ่งประดิษฐ์ที่ได้จากไม้พะยูงเป็นพืชในบัญชีไซเตส ซึ่งจะมีผลทำให้สิ่งประดิษฐ์ที่ทำจากไม้พะยูงเป็นพืชอนุรักษ์ที่อยู่ในความควบคุมภายใต้พระราชบัญญัติพันธุ์พืช พ.ศ. 2518 และที่แก้ไขเพิ่มเติม ที่กำหนดให้การนำเข้า ส่งออกและนำผ่าน จะต้องขอหนังสืออนุญาตจากอธิบดีกรมวิชาการเกษตร  **มติ ครม. :** อนุมัติในหลักการร่างประกาศกระทรวงพาณิชย์ เรื่อง กำหนดให้ไม้ท่อนไม้แปรรูป และสิ่งประดิษฐ์ของ ไม้ชิงชัน และไม้กระพี้เขาควาย รวมถึงสิ่งประดิษฐ์ของไม้พะยูง เป็นสินค้าที่ต้องห้ามนำผ่านราชอาณาจักร พ.ศ. .... และ ร่างประกาศกระทรวงพาณิชย์ เรื่อง กำหนดให้ไม้เป็นสินค้าที่ต้องปฏิบัติตามมาตรการนำผ่านราชอาณาจักร พ.ศ. .... รวม 2 ฉบับ ตามที่ พณ. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีตรวจพิจารณา โดยรับความเห็นของ กษ. และ สคก. ไปประกอบการพิจารณาด้วย แล้วดำเนินการต่อไปได้ | **หน่วยงานที่รับผิดชอบ** : พณ./กษ. (สกม.)  **ประโยชน์ที่ได้รับ :**  เพื่อป้องกันมิให้ใช้การนำผ่านสินค้าเป็นช่องทางในการลักลอบนำเข้าและส่งออกสินค้าไม้โดยผิดกฎหมาย โดยเฉพาะไม้หวงห้าม ได้แก่ ไม้ชิงชัน ไม้กระพี้เขาควาย ไม้พะยูง ที่มีการนำผ่านจากประเทศที่มีชายแดนติดกับประเทศไทยให้มีความเข้มงวดและรัดกุมโดยเร็ว  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 31/2559 วันอังคารที่ 9 สิงหาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **090859**  **เรื่อง** **:** ความร่วมมือด้านยางพาราระหว่างไทยกับมาเลเซีย  **สารัตถะ :** กต. เสนอ ครม. รับทราบความคืบหน้าของความร่วมมือในด้านยางพาราระหว่างไทยกับมาเลเซีย  โดยมีรายละเอียดสรุปได้ ดังนี้  1. ครม. มีมติเมื่อวันที่ 2 ธ.ค. 2557 รับทราบผลการเยือนมาเลเซียอย่างเป็นทางการของนายกรัฐมนตรี  เมื่อวันที่ 1 ธ.ค. 2557 ซึ่งรวมถึงเรื่องเกี่ยวกับความร่วมมือด้านยางพารา ได้แก่ (1) การพัฒนาเศรษฐกิจในพื้นที่ชายแดน ทั้งสองฝ่ายเห็นชอบที่จะร่วมมือกันผลักดันโครงการพัฒนาเศรษฐกิจในพื้นที่ชายแดนให้มีความคืบหน้าตามแผนงาน โดยเฉพาะโครงการเมืองยางพารา (Rubber City) ซึ่งนายกรัฐมนตรีมาเลเซียยืนยันความต้องการที่จะร่วมมือในเรื่องนี้กับไทยต่อไป และได้ย้ายโครงการดังกล่าวจากเมืองโกตาปุตราไปยังเมืองลาดังบูกิตเกตาปัง (2) ความร่วมมือด้านการเกษตร ทั้งสองฝ่ายเห็นพ้องให้กระชับความร่วมมือเพื่อการรักษาเสถียรภาพของยางพารา โดยนายกรัฐมนตรีมาเลเซียเสนอให้ลดปริมาณการผลิต ส่งเสริมให้มีการแปรรูปยางพาราให้มากขึ้น และเสนอให้รวมเวียดนามเข้ามาอยู่ในกรอบความร่วมมือด้วย ซึ่งนายกรัฐมนตรีเห็นว่า ทั้งสองฝ่ายควรประสานงานในเรื่องนี้กันอย่างใกล้ชิด และมอบหมายหน่วยงานที่เกี่ยวข้องนำผลการเยือนไปปฏิบัติและติดตามความคืบหน้าต่อไป  2. ครม. มีมติเมื่อวันที่ 29 ธ.ค. 2558 รับทราบผลการประชุมคณะกรรมาธิการร่วมว่าด้วยความร่วมมือทวิภาคี (Joint Commission for Bilateral Cooperation: JC) ครั้งที่ 13 และการประชุมคณะกรรมการว่าด้วยยุทธศาสตร์การพัฒนาร่วมสำหรับพื้นที่ชายแดน (Joint Development Strategy: JDS) ระดับรัฐมนตรี ครั้งที่ 4 ระหว่างไทยกับมาเลเซีย ระหว่างวันที่ 21-22 ต.ค. 2558 ณ กรุงกัวลาลัมเปอร์ ประเทศมาเลเซีย โดยที่ประชุมฯ ได้หารือเกี่ยวกับประเด็นต่างๆ รวมทั้งเรื่องการเชื่อมโยงโครงการ Rubber City ระหว่างนิคมอุตสาหกรรมฉลุง จังหวัดสงขลา กับ ลาดังบูกิตเกตาปัง รัฐเกดะห์ โดยให้หน่วยงานที่เกี่ยวข้องของทั้งสองประเทศพบหารือเพื่อศึกษาแนวทางการเชื่อมโยงโครงการ และจัดการศึกษาดูงานด้านการค้าและการลงทุนในพื้นที่ให้แก่ภาคเอกชนของทั้งสองฝ่ายภายในปี 2559  3. กต. รายงานว่า ดาโต๊ะ ซรี โมฮัมหมัด นาจิบ บิน ตุน อับดุล ราซัค นายกรัฐมนตรีมาเลเซีย ได้มีหนังสือถึงนายกรัฐมนตรีขอรับการสนับสนุนจากรัฐบาลไทยเกี่ยวกับความประสงค์ของบริษัท Tradewinds Plantation Berhad (TPB) ในการดำเนินความร่วมมือกับ กนอ. ในโครงการ Rubber City ด้านการผลิตและแปรรูปยางพาราที่นิคมอุตสาหกรรมภาคใต้ จังหวัดสงขลา ทั้งนี้ บริษัท TPB เป็นหนึ่งในบริษัทด้านปาล์มน้ำมันและยางพาราที่ใหญ่ที่สุดแห่งหนึ่งของมาเลเซีย และปัจจุบันครอบครองที่ดินสำหรับการประกอบอุตสาหกรรมยางพาราในพื้นที่ 6,940 เฮคเตอร์ทางภาคเหนือของมาเลเซียในรัฐกลันตันและเกดะห์ ซึ่งมีพื้นที่ชายแดนติดกับจังหวัดนราธิวาสและสงขลาของไทย  4. นายกรัฐมนตรีได้มีหนังสือตอบนายกรัฐมนตรีมาเลเซีย ลงวันที่ 18 เม.ย. 2559 แจ้งยินดีกับความสนใจของบริษัท TPB ในการดำเนินความร่วมมือกับ กนอ. ในโครงการ Rubber City ที่นิคมอุตสาหกรรมภาคใต้ จังหวัดสงขลา  ซึ่งเป็นความคืบหน้าจากผลการเยือนมาเลเซียของนายกรัฐมนตรีเมื่อวันที่ 1 ธ.ค. 2557 และผลการประชุมคณะกรรมาธิการร่วมว่าด้วยความร่วมมือทวิภาคี (JC) ครั้งที่ 13 และการประชุมคณะกรรมการว่าด้วยยุทธศาสตร์ การพัฒนาร่วมสำหรับพื้นที่ชายแดน (JDS) ระดับรัฐมนตรี ครั้งที่ 4 ระหว่างไทยกับมาเลเซีย เมื่อวันที่ 22 ต.ค. 2558 โดยได้เชิญผู้แทนจากบริษัท TPB เดินทางมาไทยเพื่อเยี่ยมชมโครงการ Rubber City ทั้งนี้ นายกรัฐมนตรีได้ให้ กต. เสนอ ครม. ทราบ  5. ในช่วงเดือน มี.ค. ถึง พ.ค. 2559 นายดำรง ใคร่ครวญ เอกอัครราชทูต ณ กรุงกัวลาลัมเปอร์ ได้เข้าพบหน่วยงานภาครัฐและเอกชนด้านยางพาราของมาเลเซียเพื่อประชาสัมพันธ์และส่งเสริมการลงทุนของมาเลเซียในโครงการนิคมอุตสาหกรรม Rubber City ได้แก่ (1) บริษัท Tradewinds Plantation Berhad (2) บริษัท Top Glove (3) สภาส่งเสริมการส่งออกยางพารามาเลเซีย (Malaysian Rubber Export Promotion Council - MREPC) (4) สมาคมผู้ผลิตสินค้ายางพารามาเลเซีย (MRPMA) (5) Northern Corridor Implementation Authority (NCIA) และ (6) บริษัท Karex ซึ่งได้รับความสนใจเป็นอย่างดี นอกจากนี้ เมื่อวันที่ 24-25 พ.ค. 2559 เอกอัครราชทูตฯ ได้นำคณะนักธุรกิจมาเลเซียเดินทางมาศึกษาดูงานที่โครงการ Rubber City และพบหารือกับ กนอ. เกี่ยวกับรายละเอียดการลงทุนในโครงการ  6. กนอ. ได้พบหารือกับบริษัท TPB เกี่ยวกับความร่วมมือในโครงการ Rubber City โดยทั้งสองฝ่ายเห็นพ้องดังนี้  6.1 การเชื่อมโยงความร่วมมือระหว่างสองหน่วยงาน  6.2 การจัดตั้งคณะทำงานเพื่อกำหนดรายการที่ประสงค์ร่วมมือกันให้แล้วเสร็จภายในเดือน ก.ค. 2559  ซึ่งจะเป็นช่วงเดียวกันกับที่ กนอ. จะจัดกิจกรรม Roadshow ในมาเลเซีย  6.3 การจัดทำบันทึกความร่วมมือบนพื้นฐานของรายการที่ประสงค์ร่วมมือกันให้แล้วเสร็จเพื่อทันการลงนามในวันที่ 9 ก.ย. 2559 ในโอกาสที่นายกรัฐมนตรีมาเลเซียเยือนไทยเพื่อเข้าร่วมการประชุมหารือประจำปี (Annual Consultation) ครั้งที่ 6 ซึ่งนายกรัฐมนตรีทั้งสองฝ่ายมีกำหนดการเป็นประธานร่วมในพิธีการเปิดด่านศุลกากรบ้านประกอบดุเรียนบุหรงด้วย  7. กต. มีข้อสังเกตว่า การที่นายกรัฐมนตรีมาเลเซียมีหนังสือถึงนายกรัฐมนตรีขอรับการสนับสนุนจากรัฐบาลไทยต่อความประสงค์ของบริษัท TPB ในการดำเนินความร่วมมือกับ กนอ. ในโครงการ Rubber City สะท้อนถึงการให้ความสำคัญและการสนับสนุนของนายกรัฐมนตรีมาเลเซียต่อการส่งเสริมความร่วมมือด้านยางพาราระหว่างมาเลเซียกับไทยให้มีผลเป็นรูปธรรม เพื่อสร้างความกินดีอยู่ดีให้แก่ประชาชนในพื้นที่จังหวัดชายแดนภาคใต้กับรัฐทางเหนือของมาเลเซีย  **มติ ครม. :** 1. รับทราบความคืบหน้าของความร่วมมือด้านยางพาราระหว่างไทยกับมาเลเซียตามที่ กต. เสนอ  2. ให้ กษ. พณ. อก. (การนิคมอุตสาหกรรมแห่งประเทศไทย) และหน่วยงานที่เกี่ยวข้องรับความเห็นของ กค. ทส. และ สศช. ไปพิจารณาดำเนินการในส่วนที่เกี่ยวข้องต่อไปด้วย | **หน่วยงานที่รับผิดชอบ** : กต./กษ. (สกต./กยท./สศก.)  **ประโยชน์ที่ได้รับ :**  เพื่อสร้างความกินดีอยู่ดีให้แก่ประชาชนในพื้นที่จังหวัดชายแดนภาคใต้กับรัฐทางเหนือของมาเลเซีย  **กำหนดรายงานผลการปฏิบัติเพื่อเสนอ ครม. :**  **-** |